1993R3448 — LT — 02.12.2000 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

TARYBOS REGLAMENTAS (EB) Nr. 3448/93

1993 m. gruodžio 6 d.

nustatantis prekybos tvarką, taikomą tam tikroms iš perdirbtų žemės ūkio produktų pagamintoms prekėms







EUROPOS SĄJUNGOS TARYBA, atsižvelgdama į Europos ekonominės bendrijos steigimo sutartį, ir ypač į jos 43 ir 113 straipsnius, atsižvelgdama į Komisijos pasiūlymą ( 1 ), atsižvelgdama į Europos Parlamento nuomonę ( 2 ), atsižvelgdama į Ekonomikos ir socialinių reikalų komiteto nuomonę ( 3 ), kadangi Sutarties 38–47 straipsniuose numatyta sukurti bendrąją žemės ūkio politiką, taikomą Sutarties II priede išvardytiems žemės ūkio produktams; kadangi į Sutarties II priedą neįtraukta nemažai prekių, kurioms gaminti naudojami tam tikri žemės ūkio produktai; kadangi būtina numatyti priemones, kurios bendrosios žemės ūkio politikos ir bendrosios prekybos politikos sąlygomis leistų įvertinti, kokią įtaką prekyba tokiomis prekėmis turi Sutarties 39 straipsnyje numatytiems tikslams ir kaip Sutarties 43 straipsniui įgyvendinti numatytos priemonės veikia tų prekių padėtį rinkoje, esant žemės ūkio produktų supirkimo kainų skirtumams Bendrijoje ir už jos ribų bei pačių žemės ūkio produktų kainų skirtumams; kadangi Sutartyje nustatyta, kad žemės ūkio politika ir prekybos politika yra Bendrijos politikos sritys; kadangi, siekiant įgyvendinti Sutarties tikslus, reikia nustatyti visoje Bendrijoje taikomas bendras ir išsamias taisykles, reglamentuojančias prekybą tam tikromis prekėmis, pagamintomis perdirbant žemės ūkio produktus; kadangi 1980 m. lapkričio 11 d. Tarybos reglamentas (EEB) Nr. 3033/80, nustatantis prekybos sistemą, taikytiną kai kurioms prekėms, gautoms perdirbant žemės ūkio produktus ( 4 ), numato tam tikroms importuojamoms prekėms taikyti privalomąjį mokėjimą, susidedantį iš nustatyto dydžio komponento, skirto perdirbamosios pramonės apsaugai, ir kintamo dydžio komponento, skirto atitinkamų žemės ūkio produktų kainų Bendrijoje ir pasaulinėje rinkoje skirtumams išlyginti; kadangi reikia išlaikyti Reglamentu (EEB) Nr. 3033/80 nustatytos tvarkos bendrąjį pobūdį, ją papildant tam tikromis priemonėmis, paaiškintomis toliau, ir atitinkamai patikslinant; kadangi, viena vertus, B priedo 1 lentelėje išvardytoms prekėms, kurioms šiuo metu taikoma minėtoji tvarka, reikia sudaryti sąrašą žemės ūkio produktų, kurių kainų skirtumai Bendrijos rinkoje ir pasaulinėje rinkoje gali būti išlyginti importuojant, ir, kita vertus, taip pat turi būti įmanoma iš šių žemės ūkio produktų išskirti bazinius produktus, kurių kainų skirtumai faktiškai fiksuojami, ir ekvivalentiniais bazinių produktų kiekiais išreikšti kitų žemės ūkio produktų, asimiliuotų produktų ir juos perdirbant gautų produktų kiekius; kadangi, siekiant atsižvelgti į naujus Bendrijos susitarimus ir pokyčius bendrojoje žemės ūkio politikoje, reikia atitinkamai pataisyti ir papildyti prekybos šiomis prekėmis taisykles; kadangi Reglamentas (EEB) Nr. 3033/80 netaikomas tam tikroms prekėms, įtrauktoms į Kombinuotosios prekių nomenklatūros 1–24 skyrius; kadangi šioms prekėms gaminti taip pat naudojami žemės ūkio produktai, kuriems taikoma bendroji žemės ūkio politika; kadangi šių prekių importui taikomi privalomieji mokėjimai taip pat turi išlyginti jų gamybai naudojamų žemės ūkio produktų kainų Bendrijos rinkoje ir pasaulinėje rinkoje skirtumus ir garantuoti su jomis susijusios perdirbamosios pramonės apsaugą; kadangi dėl to būtina sujungti taisykles, taikomas visoms prekėms, kurių didelei daliai pagaminti naudojami žemės ūkio produktai; kadangi, laikydamasi sudarytų susitarimų, Bendrija privalo apriboti šiuos privalomuosius mokėjimus sumomis, pakankamomis visiškai ar iš dalies išlyginti aptariamų prekių gamybai naudojamų žemės ūkio produktų kainų skirtumus; kadangi dėl to reikia nustatyti, kuri šioms prekėms taikomo privalomojo mokėjimo dalis skiriama atitinkamų žemės ūkio produktų kainų skirtumams išlyginti; kadangi bazinių žemės ūkio produktų kainų Bendrijos rinkoje ir pasaulinėje rinkoje skirtumai išlyginami žemės ūkio mokesčiais; kadangi dėl to būtina išlaikyti glaudų ryšį tarp prekėms taikomo privalomojo mokėjimo žemės ūkio komponento apskaičiavimo ir importuojamiems neperdirbtiems baziniams produktams taikomo privalomojo mokėjimo komponento apskaičiavimo; kadangi, siekiant išvengti nereikalingų administracinių formalumų, nedidelių sumų iš valstybių narių neturi būti reikalaujama ir valstybės narės turi būti atleidžiamos nuo su tam tikra operacija susijusių sumų tikslinimo, jeigu gautas skirtumas yra nedidelis; kadangi lengvatinių susitarimų vykdymas neturi apsunkinti prekybos su trečiosiomis valstybėmis tvarkos; kadangi todėl vykdymo taisyklės turi garantuoti, kad eksportui lengvatinėmis sąlygomis deklaruotos prekės nebūtų faktiškai eksportuojamos bendrąja tvarka, ir atvirkščiai; kadangi reikia nustatyti eksporto grąžinamųjų išmokų išmokėjimo tvarką tam tikriems žemės ūkio produktams, naudojamiems Sutarties II priede nenumatytoms prekėms gaminti, siekiant išvengti žalos minėtų prekių gamintojams, kurie turi pirkti žaliavas bendrosios žemės ūkio politikos pagrindu nustatytomis kainomis; kadangi šių grąžinamųjų išmokų sumos gali būti ne didesnės kaip skirtumas tarp atitinkamo žemės ūkio produkto kainų Bendrijos rinkoje ir pasaulinėje rinkoje; kadangi ši tvarka turi būti nustatyta kaip atitinkamų rinkų bendro organizavimo dalis; kadangi tokių grąžinamųjų išmokų išmokėjimas numatytas 1992 m. birželio 30 d. Tarybos reglamento (EEB) Nr. 1766/92 dėl bendro grūdų rinkos organizavimo ( 5 ) 13 straipsnyje ir atitinkamuose tam tikrų kitų reglamentų dėl bendro žemės ūkio produktų rinkos organizavimo straipsniuose; kadangi įgyvendinimo taisyklės turi būti vadybos komiteto patvirtintos Reglamento (EEB) Nr. 1766/92 23 straipsnyje ir atitinkamuose kitų susijusių reglamentų straipsniuose numatyta tvarka; kadangi grąžinamųjų išmokų sumos turi būti nustatomos ta pačia tvarka, kaip ir grąžinamųjų išmokų už eksportuojamus neperdirbtus žemės ūkio produktus sumos; kadangi minėtos tvarkos įgyvendinimo taisyklės turi būti nustatomos pirmiausia atsižvelgiant į atitinkamų prekių gamybą; kadangi įgyvendinimo taisyklių pagrindas atitinkamai turi būti tas pats; kadangi šiame reglamente numatytas žemės ūkio apsaugos mechanizmas tam tikromis ypatingomis aplinkybėmis gali pasirodyti netinkamas; kadangi tokia rizika gali atsirasti ir dėl lengvatinių susitarimų; kadangi siekiant šiais atvejais nepalikti Bendrijos rinkos neapsaugotos nuo su tuo susijusių sutrikimų, būtina numatyti visas skubiai taikytinas priemones; kadangi šiame reglamente minimai prekybai reikia taikyti 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitų kodeksą ( 6 ); kadangi skirtumas tarp į Sutarties II priedą įtrauktų žemės ūkio produktų ir į jį neįtrauktų žemės ūkio produktų yra Bendrijai būdingas kriterijus, atspindintis Bendrijos žemės ūkio ir maisto pramonės situaciją; kadangi tam tikrose trečiosiose valstybėse, su kuriomis Bendrija sudaro susitarimus, situacija gali būti kitokia; kadangi dėl to tuose susitarimuose reikia numatyti galimybę Sutarties II priede neišvardytiems perdirbtiems žemės ūkio produktams taikomas bendrąsias taisykles mutatis mutandis taikyti ir tam tikriems Sutarties II priede išvardytiems žemės ūkio produktams; kadangi reglamentui būtinos išsamios įgyvendinimo taisyklės; kadangi tokias išsamias įgyvendinimo taisykles reikia nustatyti pasitarus su vadybos komitetu, kuriame valstybės narės turi savo atstovus; kadangi taisyklėse, be kita ko, turi būti numatyta bazinių produktų kiekių, laikomų sunaudotais Reglamente (EEB) Nr. 3033/80 numatytų ir šio reglamento B priedo 1 lentelėje išvardytų prekių gamybai, nustatymo taisyklės, pakeičiančios 1980 m. lapkričio 11 d. Tarybos reglamentą (EEB) Nr. 3034/80, nustatantį bazinių produktų kiekius, laikomus sunaudotais Reglamente (EEB) Nr. 3033/80 ( 7 ) numatytoms prekėms gaminti, PRIĖMĖ ŠĮ REGLAMENTĄ:







1 straipsnis

▼M1

1. Šis reglamentas nustato prekybos susitarimus, taikomus tam tikroms B priede apibūdintoms prekėms.

▼M3

2. Šiame reglamente:

— „žemės ūkio produktai“ – tai Sutarties I priede nurodyti produktai,

— „prekės“ – tai produktai, neįtraukti į Sutarties I priedą, bet nurodyti šio reglamento B priede.

Tačiau 1 dalies II skyriuje ir 11 straipsnyje vartojama sąvoka „prekės“ – tai produktai, nenurodyti Sutarties I priede, bet įtraukti į atitinkamus bendram žemės ūkio sektoriaus rinkų organizavimui skirtų reglamentų priedus.

▼M1

2a. Taikant tam tikrus lengvatinius susitarimus:

— „žemės ūkio komponentas“ reiškia privalomojo mokėjimo, kuris atitinka Bendrijos muitų tarifo muitus, taikomus A priede išvardytiems žemės ūkio produktams, dalį arba prireikus konkrečiose šalyse kilusiems žemės ūkio produktams taikomus muitus už tuos žemės ūkio produktų kiekius, kurie laikomi panaudotais, kaip nurodyta 13 straipsnyje,

— „ne žemės ūkio komponentas“ reiškia privalomojo mokėjimo, kuris atitinka Bendrojo muitų tarifo muitus, dalį, kuri lieka atėmus pirmoje įtraukoje apibrėžtą žemės ūkio komponentą,

— „baziniai produktai“ reiškia tam tikrus žemės ūkio produktus, nurodytus šio reglamento A priede, arba tų produktų gamybai panaudotus ar iš jų perdirbtus žemės ūkio produktus, kuriems pagal Bendrajame muitų tarife paskelbtus muitus yra nustatoma prekėms taikomas privalomojo mokėjimo žemės ūkio komponentas.

▼B

3. Šis reglamentas taip pat gali būti taikomas tam tikriems žemės ūkio produktams, kurie yra lengvatinės prekybos objektas.

Tokiu atveju reikia atitinkamu susitarimu patvirtinti sąrašą produktų, kuriems taikomos prekybos prekėmis taisyklės.







I ANTRAŠTINĖ DALIS

PREKYBOS TVARKA

▼M1







I SKYRIUS

Importavimas







I skirsnis

Prekyba su ne valstybėmis narėmis

2 straipsnis

1. Išskyrus tuos atvejus, kai šiame reglamente numatyta kitaip, Bendrojo muitų tarifo muitai taikomi B priede išvardytoms prekėms.

Privalomasis mokėjimas už B priedo 1 lentelėje išvardytas prekes sudaro ad valorem muitas, vadinamas „nustatyto dydžio komponentu“ ir konkreti suma, išreikšta ekiu, vadinama „žemės ūkio komponentu“.

B priedo 2 lentelėje išvardytų prekių atveju privalomojo mokėjimo žemės ūkio komponentas yra tokių prekių importui taikomo privalomojo mokėjimo dalis.

2. Pagal 10 ir 10a straipsnius apmokestinti kitais muitais arba lygiaverčio poveikio privalomaisiais mokėjimais, išskyrus 1 dalyje nurodytą mokestį, draudžiama.

3. Kombinuotosios nomenklatūros interpretavimo bendrosios taisyklės ir specialiosios Kombinuotosios nomenklatūros taikymo taisyklės taikomos šiame reglamente nurodytiems produktams klasifikuoti; dėl šio reglamento taikymo atsiradusi tarifo nomenklatūra įraukiama į Bendrąjį muitų tarifą.

4. Išsamios šio reglamento taikymo taisyklės priimamos 16 straipsnyje numatyta tvarka.

3 straipsnis

(Išbraukiamas)

4 straipsnis

1. Jeigu Bendrajame muitų tarife nurodomas didžiausias privalomasis mokėjimas, 2 straipsnyje nurodytas privalomasis mokėjimas negali jo viršyti.

Jeigu ankstesnėje pastraipoje nurodytą didžiausią privalomąjį mokėjimą galima taikyti tik esant tam tikroms sąlygoms, šios sąlygos nustatomos pagal 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo ( 8 )11 straipsnio 1 dalyje.

2. Jeigu maksimalų privalomąjį mokėjimą sudaro ad valorem muitas ir papildomas muitas už įvairių rūšių cukrų, išreikštą cukroze (AD S/Z), arba miltus (AD F/M), toks papildomas muitas nurodomas Bendrajame muitų tarife.

5 straipsnis

(Išbraukiamas)







II skirsnis

Lengvatinė prekyba

6 straipsnis

1. Lengvatinės prekybos sistemoje taikomas žemės ūkio komponentas yra konkreti suma, nurodyta Bendrajame muitų tarife.

Tačiau jeigu suinteresuota šalis arba šalys įvykdo Bendrijos teisės aktuose keliamus reikalavimus perdirbtiems produktams, patvirtina tuos pačius bazinius produktus kaip Bendrija, numato tokias pačias prekes ir taiko tokius pačius koeficientus kaip Bendrija:

a) žemės ūkio komponentas gali būti nustatomas remiantis faktiškai panaudotais bazinių produktų kiekiais, jeigu Bendrija yra sudariusi muitinių bendradarbiavimo susitarimą, numatantį tokių kiekių nustatymą;

b) bazinio produkto importavimui taikomas muitas gali būti pakeistas suma, kuri nustatoma pagal žemės ūkio kainų Bendrijoje ir atitinkamoje šalyje arba regione skirtumą, arba kita suma, kuri prilygsta tam tikram regionui bendrai nustatytai kainai;

c) jeigu dėl (b) punkto taikymo yra gaunamos sumos, darančios nedidelį poveikį nurodytoms prekėms, šis susitarimas gali būti pakeistas vienodų dydžių arba normų sistema.

2. Žemės ūkio komponentai kartu su sumažinimais, taikomais importui pagal lengvatinį susitarimą, yra perskaičiuojami į nacionalinę valiutą pagal tą patį keitimo kursą, kuris taikomas nelengvatinei prekybai.

3. Ad valorem muitai, atitinkantys B priedo 2 lentelėje nurodytoms prekėms taikomą žemės ūkio komponentą, gali būti pakeisti kitu žemės ūkio komponentu, jeigu jis numatytas lengvatiniame susitarime.

4. Šio straipsnio taikymui reikalingos išsamios taisyklės priimamos 16 straipsnyje numatyta tvarka.

Jeigu reikia, išsamiose taisyklėse konkrečiai nurodoma:

— tokioms priemonėms priimti reikalingų dokumentų pildymas ir platinimas,

— priemonės reikalingos išvengti prekybos nukreipimo,

— bazinių produktų sąrašas.

5. Jeigu reikalingi panaudotų žemės ūkio produktų analizės metodai, eksporto grąžinamosioms išmokoms į trečiąsias šalis taikomi atitinkamiems žemės ūkio produktams nustatyti metodai.

6. Komisija skelbia privalomuosius mokėjimus, nustatytus pritaikius 2 ir 3 straipsnio dalyse nurodytus susitarimus.

7 straipsnis

1. Jeigu lengvatinis susitarimas numato privalomojo mokėjimo ne žemės ūkio komponento sumažinimą arba jo išnykimą, B priedo 1 lentelėje išvardytų prekių atveju tai yra nustatyto dydžio komponentas.

2. Jeigu lengvatinis susitarimas numato žemės ūkio komponento sumažinimą pagal tarifinės kvotos ribas arba jas peržengiant, išsamios tokių sumažintų žemės ūkio komponentų nustatymo ir valdymo taisyklės priimamos 16 straipsnyje numatyta tvarka, jeigu susitarime nurodomi:

— produktai, kuriems gali būti taikomi tokie sumažinimai,

— prekių kiekiai arba kvotų vertė, kuriems taikomi tokie sumažinimai, arba šių kiekių ar verčių apskaičiavimo metodas,

— žemės ūkio komponento sumažinimą lemiantys veiksniai.

3. Išsamios taisyklės, reikalingos ne žemės ūkio komponentų sumažinimo inicijavimui bei valdymui, priimamos 16 straipsnyje numatyta tvarka.

4. Komisija skelbia privalomuosius mokėjimus, nustatytus pritaikius 1 ir 2 straipsnio dalyse nurodytus lengvatinius susitarimus.

▼B







2 SKYRIUS

Eksportas

8 straipsnis

1. Eksportuojant prekes, už joms gaminti panaudotus žemės ūkio produktus, atitinkančius Sutarties 9 straipsnio 2 dalyje nurodytas sąlygas, gali būti mokamos grąžinamosios išmokos, nustatytos pagal bendro rinkos organizavimo atitinkamuose sektoriuose nuostatas.

Eksporto grąžinamosios išmokos nemokamos už žemės ūkio produktus, panaudotus gaminti prekėms, kurios neminimos bendro rinkos organizavimo potvarkiuose ir kurioms nenumatytos eksporto grąžinamosios išmokos už tokių prekių forma eksportuojamus produktus.

2. Sudarant prekių, už kurias gali būti mokamos eksporto grąžinamosios išmokos, sąrašus atsižvelgiama į:

— toms prekėms gaminti panaudotų žemės ūkio produktų kainų skirtumų Bendrijos ir pasaulinėje rinkoje poveikį,

— būtinybę visiškai arba iš dalies išlyginti šį skirtumą, sudarant sąlygas toms prekėms gaminti panaudotiems žemės ūkio produktams eksportuoti.

Sąrašas sudaromas laikantis bendro žemės ūkio rinkų organizavimo nuostatų.

3. Šiame straipsnyje minimų grąžinamųjų išmokų mokėjimo bendrosios taisyklės tvirtinamos 16 straipsnyje nurodyta tvarka.

Grąžinamųjų išmokų dydžiai nustatomi ta pačia tvarka, kaip ir grąžinamųjų išmokų už eksportuojamus atitinkamus neperdirbtus žemės ūkio produktus dydžiai.

4. Jei 6 straipsnio 1 dalies b punkte minimos tiesioginio išlyginimo priemonės yra numatytos lengvatiniame susitarime, tai laikantis susitarimo sąlygų, už eksportą į atitinkamame susitarime numatytą šalį arba šalis mokėtinos sumos apskaičiuojamos kartu ir tuo pačiu pagrindu, kaip ir privalomojo mokėjimo žemės ūkio komponentas.

Šios sumos apskaičiuojamos 16 straipsnyje nustatyta tvarka. Ta pačia tvarka priimamos įgyvendinimo taisyklės, kurios gali būti reikalingos pagal šią dalį, bei priemonės, garantuojančios, kad eksportui lengvatinėmis sąlygomis deklaruotos prekės nebūtų faktiškai eksportuojamos nelengvatinėmis sąlygomis, ir atvirkščiai.

Jeigu reikia, panaudotų žemės ūkio produktų analizei naudojami tie metodai, kurie yra nustatyti skaičiuoti grąžinamąsias išmokas už aptariamus žemės ūkio produktus, eksportuojamus į trečiąsias valstybes.

▼M3

5. Ribų, kurias nulemia daugiašalių derybų dėl prekybos Urugvajaus raunde pagal Sutarties 300 straipsnį sudaryti susitarimai, laikymąsi garantuoja nustatytiems referenciniams laikotarpiams išduodami sertifikatai, papildyti smulkiesiems eksportuotojams numatyta suma.

6. Aukščiausia riba, kurios neviršijus gali būti nereikalaujama, kad smulkieji eksportuotojai pateiktų sertifikatus taikant eksporto grąžinamųjų išmokų tvarką, yra 50 000 eurų metams. 16 straipsnyje nustatyta tvarka ši riba gali būti tikslinama.

▼B

9 straipsnis

Jeigu pagal kurią nors bendro tam tikros rinkos organizavimo nuostatą A priede išvardytų žemės ūkio produktų eksportui taikomos kitokie mokesčiai, privalomieji mokėjimai ar kitos priemonės, gali būti nuspręsta tam tikroms prekėms, kurių eksportas dėl didelės atitinkamo žemės ūkio produkto dalies tose prekėse arba dėl tų prekių panaudojimo būdų gali sukliudyti siekti atitinkamam žemės ūkio sektoriui nustatytų tikslų, taikyti specifines priemones, nustatytas 16 straipsnyje numatyta tvarka, atkreipiant reikiamą dėmesį į specifinius perdirbamosios pramonės interesus.







II ANTRAŠTINĖ DALIS

BENDROSIOS NUOSTATOS

10 straipsnis

Gresiant pavojui, kad lengvatinio susitarimo pagrindu importuojamoms prekėms taikant sumažintą žemės ūkio komponentą gali būti sutrikdytos žemės ūkio rinkos arba atitinkamų prekių rinkos, aptariamų žemės ūkio produktų importui taikomas apsaugos priemones reglamentuojantys straipsniai taip pat taikomi ir B priede išvardytoms prekėms.

Įvertinant minėtus sutrikimus, atsižvelgiama į pagal lengvatinius susitarimus faktiškai importuojamų prekių charakteristikas, lyginant jas su įprastai iki lengvatinių sąlygų įvedimo importuotų prekių charakteristikomis.

▼M1

10a straipsnis

1. Kad būtų išvengta žalingų padarinių, kurie Bendrijos rinkoje gali atsirasti importuojant iš C priede išvardytų žemės ūkio produktų perdirbtas prekes, arba norint tokiems padariniams pasipriešinti, už vienos arba daugiau minėtų prekių importą pagal Bendrajame muitų tarife nurodytą muito tarifo normą mokamas papildomas importo muitas, jeigu buvo įvykdytos Susitarimo 5 straipsnyje išdėstytos sąlygos, išskyrus tuos atvejus, kai importas negalėtų sutrikdyti Bendrijos rinkos arba jei minėti padariniai būtų neproporcingi siekiamam tikslui.

2. Orientacinės kainos, žemiau kurių galima taikyti papildomą importo muitą, yra tos kainos, kurias Pasaulio prekybos organizacijai perduoda Bendrija.

Orientaciniai kiekiai, kuriuos reikia viršyti, norint taikyti papildomą importo muitą, nustatomi, inter alia, remiantis praėjusių trejų metų importu į Bendriją iki 1 dalyje nurodytų žalingų padarinių pasireiškimo arba jų pasireiškimo galimybių atsiradimo.

3. Importo kainos, į kurias turi būti atsižvelgta apmokestinant papildomu importo muitu, nustatomos pagal atitinkamos siuntos CIF importo kainas.

4. Išsamios įgyvendinimo taisyklės priimamos vadovaujantis 16 straipsnyje numatyta tvarka.

Šiose taisyklės konkrečiai nurodoma visų pirma:

a) prekės, kurioms taikomi papildomi importo muitai pagal Susitarimo 5 straipsnį;

b) kiti kriterijai, būtini 1 dalies taikymui pagal Susitarimo 5 straipsnį.

▼M3

11 straipsnis

1. Įsivežant žemės ūkio produktus perdirbti prieš tai tikrinama, ar laikomasi Reglamento (EEB) Nr. 2913/92 117 straipsnio c dalyje nurodytų ekonominių sąlygų. Jos laikomos įvykdytomis remiantis Komisijos reglamento (EEB) Nr. 2454/93 552 straipsniu ( 9 ).

Be to, remiantis Reglamentu (EEB) Nr. 2454/93, Reglamento (EEB) Nr. 2913/92 117 straipsnio c dalyje nurodytos ekonominės sąlygos dar laikomos įvykdytomis prekėms gaminti skirtų bazinių produktų tam tikrų kiekių atžvilgiu. Šie kiekiai nustatomi remiantis Komisijos sudarytu balansu, paremtu reikalingų turimų lėšų ir numatomų grąžinamųjų išmokų palyginimu, ypač atsižvelgiant į apskaičiuotą minimų prekių eksportuojamą kiekį ir atitinkamų bazinių produktų vidaus bei išorės rinkų padėtį. Šis balansas, taigi ir šie kiekiai yra periodiškai apsvarstomi iš naujo atsižvelgiant į ekonominių ir reguliavimo veiksnių raidą.

Išsamios šio straipsnio antros pastraipos taikymo taisyklės, leidžiančios nustatyti bazinius produktus, leistinus įsivežti perdirbimui, tikrinti bei planuoti jų kiekius, užtikrina operatoriams didesnį aiškumą prieš tai kiekvienai atskirai prekybos organizacijai paskelbus indikacinius importo kiekius. Jie turi būti skelbiami periodiškai, atsižvelgiant į tų kiekių panaudojimą. 16 straipsnyje nustatyta tvarka patvirtinamos išsamios taikymo taisyklės.

Šiame straipsnyje vartojama sąvoka „bazinis produktas“ yra siejama su A priede pateiktoje lentelėje išvardytais KN kodais pažymėtais produktais, įskaitant tik javams skirtą 1 išnašą.

2. Perdirbti įvežtų prekių, išskyrus nurodytas 1 dalies antroje pastraipoje, ir todėl neapmokestinamų 2 straipsnyje nurodytu mokesčiu dėl kitų prekių eksportavimo kiekis yra tas, kuris buvo faktiškai panaudotas prekėms pagaminti.

▼B

12 straipsnis

▼M1 —————

▼B

2. Norint B priedo 2 lentelę suderinti su Bendrijos sudarytais susitarimais, galima ją taisyti ir papildyti 16 straipsnyje nustatyta tvarka.

▼M1

3. Komisija pritaiko šį reglamentą arba pagal jį priimtus reglamentus, atsižvelgdama į Kombinuotosios nomenklatūros dalinius pakeitimus.

13 straipsnis

1. Šis straipsnis taikomas visai lengvatinei prekybai, kuriai privalomojo mokėjimo žemės ūkio komponentas, kuris gali būti sumažintas pagal 7 straipsnio sąlygas, nustatomas ne pagal 6 straipsnio 1 dalies a punkte nurodytą faktinį kiekį ir (arba) kuriam pagrindinės sumos nustatomos ne pagal 6 straipsnio 1 dalies (b) punkte nurodytus kainų skirtumus.

2. Bazinių produktų charakteristikos ir kiekiai, į kuriuos reikia atsižvelgti, yra numatyti Komisijos reglamente (EB) Nr. 1460/96 ( 10 ).

Daliniai pakeitimai, kurie turi būti padaryti šiame reglamente, priimami 16 straipsnyje numatyta tvarka.

▼B

14 straipsnis

▼M1

1. Riba arba ribos, kurių neviršijant nustatomas nulinis žemės ūkio komponentas pagal 6 ir 7 straipsnius, gali būti numatytos vadovaujantis 16 straipsniu. Tokių žemės ūkio komponentų galima netaikyti vadovaujantis ta pačia tvarka, esant specialioms sąlygoms, siekiant išvengti dirbtinių prekybos srautų sukūrimo.

▼B

2. Riba, kurios neviršijant valstybės narės gali netaikyti pagal šį reglamentą suteiktinų arba mokėtinų sumų tam tikriems ekonominiams sandoriams, gali būti nustatoma 16 straipsnyje numatyta tvarka, jeigu skirtumas tarp šių sumų yra mažesnis nei nustatyta riba.

▼M3 —————

▼M3

16 straipsnis

1. Komisijai padeda horizontaliems klausimams, susijusiems su prekyba perdirbtais žemės ūkio produktais, neišvardytais I priede, spręsti įkurtas komitetas (toliau – komitetas).

2. Darant nuorodą į šį straipsnį, taikomi Sprendimo 1999/468/EB 4 ir 7 straipsniai.

Sprendimo 1999/468/EB 4 straipsnio 3 dalyje nustatytas laikotarpis yra vienas mėnuo.

3. Komitetas patvirtina savo darbo tvarkos taisykles.

▼B

17 straipsnis

Komitetas gali apsvarstyti bet kokį kitą pirmininko savo iniciatyva arba valstybės narės prašymu jam pavestą klausimą.

▼M1

18 straipsnis

Priemonės, būtinos, kad šis reglamentas būtų pritaikytas prie reglamentų, nustatančių bendrąjį žemės ūkio produktų rinkų organizavimą, dalinių pakeitimų, siekiant išlaikyti egzistuojančias priemones, priimamos laikantis 16 straipsnyje numatytos tvarkos.

▼B

19 straipsnis

Kiekybinės ir kokybinės prekių analizės metodai ir kitos jų identifikavimo ar jų sudėties nustatymo techninės priemonės tvirtinamos Reglamento (EEB) Nr. 2658/87 10 straipsnyje nustatyta tvarka.

20 straipsnis

Valstybės narės Komisijai teikia visą šiam reglamentui vykdyti reikalingą informaciją apie importą, eksportą arba, prireikus, net apie prekių gamybą, taip pat apie priimtas administracines įgyvendinimo priemones. Išsamios šios informacijos pranešimo taisyklės nustatomos 16 straipsnyje nurodyta tvarka.

21 straipsnis

Reglamentas (EEB) Nr. 3033/80 nuo 1994 m. sausio 1 d. laikomas netekusiu galios. Nuorodos į Reglamentą (EEB) Nr. 3033/80 laikomos nuorodomis į šį reglamentą.

Reglamentas (EEB) Nr. 3034/80 laikomas netekusiu galios nuo tos dienos, kai įsigalios pagal 13 straipsnio nuostatas priimtas reglamentas.

22 straipsnis

1. Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.

Jis taikomas nuo 1994 m. sausio 1 dienos.

2. Šio reglamento taikymas kazeinams, kurių KN kodas 3501 10, bei kazeinatams ir kitiems kazeino dariniams, kurių KN kodas 3501 90 90, atidedamas, kol bus priimtas tolesnis Tarybos sprendimas.

Šis reglamentas yra privalomas visas ir tiesiogiai taikomas visose valstybėse narėse.









A PRIEDAS







Sąrašas žemės ūkio produktų, kuriuos importuojant gali būti išlygintas skirtumas tarp pasaulio rinkos ir Bendrijos rinkos kainų (1) KN kodas Žemės ūkio produktų aprašymas 0401 Nekoncentruotas pienas ir grietinėlė be cukraus ar kitų saldiklių 0402 Pienas ir grietinėlė, koncentruoti arba su cukraus ar kitų saldiklių priedais ex04 03 Pasukos, rūgpienis ir grietinė, jogurtas, kefyras ir kitas fermentuotas arba raugintas pienas ir grietinėlė, koncentruoti arba nekoncentruoti, su cukraus ar kitų saldžiųjų medžiagų priedais arba be jų, be aromatinių medžiagų arba vaisių, riešutų ar kakavos priedų 0404 Išrūgos, koncentruotos arba nekoncentruotos, su cukraus ar kitų saldiklių priedais arba be jų; produktai iš natūralių pieno komponentų su cukraus ar kitų saldiklių priedais arba be jų, nenurodytos kitoje vietoje 0405 Sviestas ir kiti iš pieno pagaminti riebalai bei aliejai 0709 90 60 Švieži arba šaldyti saldieji kukurūzai 0712 90 19 Džiovinti saldieji kukurūzai, sveiki, supjaustyti gabalėliais, griežinėliais, susmulkinti arba sumalti į miltelius, bet toliau neapdoroti, išskyrus hibridinius sėklinius saldžiuosius kukurūzus 10 skirsnis Grūdai (2) 1701 Cukranendrių arba cukrinių runkelių kieto pavidalo cukrus ir chemiškai gryna sacharozė 1703 Melasa, gauta ekstrahuojant arba rafinuojant cukrų (1) Žemės ūkio produktai, į kuriuos atsižvelgiama, jeigu jie panaudojami neperdirbti ar perdirbti arba laikomi kaip panaudoti B priedo 1 lentelėje išvardytoms prekėms gaminti. (2) Išskyrus sėklinius kviečius speltas, klasifikuojamus pagal KN kodą 1001 10 90, hibridinius sėklinius kukurūzus, klasifikuojamus pagal KN kodus nuo 1005 10 11 iki KN 1005 10 19, sėklinius ražius, klasifikuojamus pagal KN kodą 1006 10 10, ir sėklinius grūdinio sorgo hibridus, klasifikuojamus pagal KN kodą 1007 00 10.

▼M2









B PRIEDAS







1 LENTELĖ KN kodas Aprašymas ex04 03 Pasukos, rūgpienis ir grietinė, jogurtas, kefyras ir kitas fermentuotas arba raugintas pienas ir grietinėlė, koncentruoti arba nekoncentruoti, su cukraus ar kitų saldžiųjų arba kvapiųjų medžiagų, taip pat vaisių, riešutų ar kakavos priedais arba be jų: nuo0403 10 51 iki0403 10 99 – Jogurtas, su kvapiosiomis medžiagomis arba su vaisių ar kakavos priedais nuo0403 90 71 iki0403 90 99 – Kiti, be kvapiųjų medžiagų, be vaisių arba kakavos priedų nuo0405 20 10 iki0405 20 30 Pieno pastos, kurių riebumas ne mažesnis kaip 39 % masės, bet ne didesnis kaip 75 % masės 0710 40 00 Saldieji kukurūzai (nevirti arba virti garuose ar vandenyje), užšaldyti 0711 90 30 Saldieji kukurūzai, konservuoti neilgam laikymui (pavyzdžiui, dujiniame sieros diokside, sūryme, sieros vandenyje arba kituose konservuojančiuose tirpaluose), bet netinkami šiame pavidale tiesiogiai vartoti maistui ex15 17 Margarinas; gyvulinės arba augalinės kilmės riebalų, aliejų ir įvairių šiame skirsnyje klasifikuojamų riebalų arba aliejų frakcijų maistiniai mišiniai arba preparatai, išskyrus maistinius riebalus, aliejus ir jų frakcijas, klasifikuojamus 1516 pozicijoje: 1517 10 10 – Margarinas, išskyrus skystą margariną, kurio sudėtyje yra daugiau kaip 10 %, bet ne daugiau kaip 15 % masės pieno riebalų 1517 90 10 – Kiti, kurių sudėtyje yra daugiau kaip 10 %, bet ne daugiau kaip 15 % masės pieno riebalų 1702 50 00 Chemiškai gryna fruktozė ex17 04 Konditerijos gaminiai iš cukraus (įskaitant baltąjį šokoladą), neturintys kakavos; išskyrus saldymedžio ekstraktą, kurio sudėtyje yra daugiau kaip 10 % masės sacharozės, bet nėra kitų medžiagų priedų, klasifikuojamą 1704 90 10 pozicijoje 1806 Šokoladas ir kiti maisto produktai, turintys kakavos ex19 01 Salyklo ekstraktas; maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % masės, nenurodyti kitoje vietoje; maisto produktai iš prekių, klasifikuojamų 0401–0404 pozicijose, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 5 % masės, nenurodyti kitoje vietoje, išskyrus prekes, klasifikuojamas 1901 90 91 pozicijoje ex19 02 Tešlos gaminiai, virti arba nevirti, įdaryti (mėsa arba kitais produktais) arba neįdaryti, taip pat paruošti arba neparuošti kitu būdu, pavyzdžiui, spagečiai, makaronai, vermišeliai, lakštiniai, gnocchi, koldūnai, cannelloni, išskyrus įdarytus tešlos gaminius, klasifikuojamus 1902 20 10–1902 20 30 KN pozicijose; kuskusas, paruoštas arba neparuoštas 1903 00 00 Tapijoka ir jos pakaitalai, pagaminti iš krakmolo, turintys dribsnių, grūdelių, žirnelių, išsijų arba panašų pavidalą 1904 Paruošti maisto produktai, pagaminti išpučiant arba skrudinant javų grūdus ar javų grūdų produktus (pavyzdžiui, kukurūzų dribsnius); javai (išskyrus kukurūzus), turintys grūdų, dribsnių arba kitaip apdorotų grūdų pavidalą (išskyrus miltus, kruopas ir rupinius), apvirti arba paruošti kitu būdu, nenurodyti kitoje vietoje 1905 Duona, pyragai, bandelės, pyragaičiai, sausainiai ir kiti kepiniai, su kakava arba be jos; ostijos ir kalėdaičiai, tuščios kapsulės, naudojamos farmacijoje, plokštieji vafliai, ryžinis popierius ir panašūs produktai 2001 90 30 Cukriniai kukurūzai (Zea mays var. saccharata), paruošti arba konservuoti su actu arba acto rūgštimi 2001 90 40 Batatai, saldžiosios bulvės ir panašios valgomosios augalų dalys, kuriose krakmolas sudaro ne mažiau kaip 5 % masės, paruošti arba konservuoti su actu arba acto rūgštimi 2004 10 91 Bulvės, turinčios miltų, rupinių arba dribsnių pavidalą, paruoštos arba konservuotos be acto ar acto rūgšties, užšaldytos, išskyrus 2006 pozicijoje klasifikuojamas prekės 2004 90 10 Cukriniai kukurūzai (Zea mais var. saccharata), paruošti arba konservuoti be acto arba acto rūgšties, užšaldyti, kitos nei 2006 pozicijoje klasifikuojamos prekės 2005 20 10 Bulvės, turinčios miltų, rupinių arba dribsnių pavidalą, paruoštos arba konservuotos be acto ar acto rūgšties, neužšaldytos, kitos nei 2006pozicijoje klasifikuojamos prekės 2005 80 00 Cukriniai kukurūzai (Zea mais var. saccharata), paruošti arba konservuoti be acto arba acto rūgšties, neužšaldyti, išskyrus 2006 pozicijoje klasifikuojamas prekes 2008 99 85 Kukurūzai, išskyrus cukrinius kukurūzus (Zea mais var. saccharata), paruošti arba konservuoti be cukraus ar alkoholio priedų 2008 99 91 Batatai, saldžiosios bulvės ir panašios valgomosios augalų dalys, kurių sudėtyje esančio krakmolo kiekis sudaro ne mažiau kaip 5 % masės, paruoštos arba konservuotos be cukraus ar alkoholio priedų 2101 12 98 Produktai, daugiausia sudaryti iš kavos 2101 20 98 Produktai, daugiausia sudaryti iš arbatos arba matės 2101 30 19 Skrudinti kavos pakaitalai, išskyrus skrudintą trūkažolę (cikoriją) 2101 30 99 Skrudintų kavos pakaitalų, išskyrus skrudintą trūkažolę (cikoriją), ekstraktai, esencijos ir koncentratai 2102 10 31 ir2102 10 39 Kepimo mielės, džiovintos arba nedžiovintos 2105 00 Grietininiai ir kiti valgomieji ledai, su kakava arba be jos ex21 06 Maisto produktai, nenurodyti kitoje vietoje, išskyrus klasifikuojamus 2106 10 20, 2106 90 20 ir 2106 90 92 pozicijose ir su kvapiosiomis medžiagomis ar dažytus cukraus sirupus 2202 90 91,2202 90 95 ir2202 90 99 Vandenys, įskaitant mineralinius ir gazuotuosius vandenis, į kuriuos pridėta cukraus, kitų saldiklių arba kvapiųjų medžiagų, ir kiti nealkoholiniai gėrimai, išskyrus vaisių arba daržovių sultis, klasifikuojamas 2009 pozicijoje, į kuriuos pridėta 0401–0404 pozicijose klasifikuojamų produktų arba riebalų, gautų iš 0401–0404 pozicijose klasifikuojamų produktų 2905 43 00 Manitolis 2905 44 D-gliucitolis (sorbitolis) ex33 02 Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojami pramonėje kaip žaliavos; kiti preparatai, kurių pagrindiniai komponentai yra kvapiosios medžiagos ir skirti naudoti gėrimų gamyboje 3302 10 29 Kiti, skirti naudoti gėrimų gamybos pramonėje, kurių sudėtyje yra visos gėrimą charakterizuojančios kvapiosios medžiagos, kurių faktinė etilo alkoholio koncentracija, išreikšta tūrio procentais, ne didesnė kaip 0,5 % tūrio, išskyrus klasifikuojamus KN 3302 10 21 pozicijoje ex35 01 Kazeinas, kazeinatai ir kiti kazeino dariniai ex35 05 10 Dekstrinai ir kiti modifikuoti krakmolai, išskyrus esterintus ir eterintus krakmolus, klasifikuojamus KN 3505 10 50 pozicijoje 3505 20 Klijai, kurių pagrindas yra krakmolai, dekstrinai arba kiti modifikuoti krakmolai 3809 10 Apdailos priemonės, dažų pernešimo priemonės, naudojamos dažymui arba dažų fiksacijai pagreitinti, ir kiti produktai bei preparatai (pavyzdžiui, užpildai ir kandikai), naudojami tekstilės, popieriaus, odos pramonėje arba panašiose pramonės šakose, daugiausia sudaryti iš krakmolingų medžiagų, nenurodyti kitoje vietoje 3824 60 Sorbitolis, išskyrus klasifikuojamą 2905 44 subpozicijoje







2 LENTELĖ KN kodas Aprašymas ex05 05 Paukščių odos ir kitos jų kūno dalys su plunksnomis arba pūkais; plunksnos ir jų dalys (su pakirptais arba nepakirptais kraštais) bei pūkai, toliau neapdoroti, išskyrus jų valymą, dezinfekciją arba paruošimą saugojimui; plunksnų arba plunksnų dalių milteliai ir atliekos: 0505 10 90 – Plunksnos, naudojamos kimšimui; pūkai, išskyrus žaliavą 0505 90 – Kitos (-i) 0509 00 90 Gyvūninės kilmės gamtinės pintys, išskyrus žaliavą 1212 20 00 Jūriniai vandens augalai ir kiti dumbliai švieži, šaldyti, užšaldyti arba džiovinti, smulkinti arba nesmulkinti ex13 02 Augalų syvai ir saldymedžio, apynių, skaistenio (piretrumo) arba augalų šaknų, kurių sudėtyje yra rotenono, ekstraktai 1302 19 30 Augalų ekstraktų mišiniai, skirti gėrimų arba maisto produktų gamybai 1302 19 91 Kiti, medicininės paskirties ex13 02 20 Pektatai 1302 31 00 Agaras, modifikuotas arba nemodifikuotas 1302 32 10 Gleivės ir tirštikliai iš saldžiavaisio pupmedžio vaisių arba saldžiavaisio pupmedžio vaisių sėklų 1505 Avių prakaitiniai riebalai ir iš jų gaunamos riebalų medžiagos (įskaitant lanoliną) 1506 Kiti gyvūniniai riebalai ir aliejus bei jų frakcijos, nerafinuoti arba rafinuoti, bet chemiškai nemodifikuoti 1515 60 Jojobų aliejus ir jo frakcijos, nerafinuota arba rafinuota, bet chemiškai nemodifikuota 1516 20 10 Sukietintasis ricinos aliejus, vadinamas „opaliniu vašku“ 1517 90 93 Valgomieji mišiniai arba preparatai, naudojami formoms tepti ex15 18 Gyvūniniai arba augaliniai riebalai ir aliejus bei jų frakcijos, kaitinti, oksiduoti, dehidratuoti, sulfuruoti, prapūsti, polimerizuoti šiluma vakuume arba inertinėse dujose arba kitaip chemiškai modifikuoti, išskyrus klasifikuojamus 1516 pozicijoje; nevalgomieji gyvūninių arba augalinių riebalų, aliejaus arba įvairių šiame skirsnyje klasifikuojamų riebalų arba aliejų frakcijų mišiniai arba preparatai, nenurodyti kitoje vietoje, išskyrus aliejus, klasifikuojamus 1518 00 31 ir 1518 00 39 pozicijose 1520 00 00 Neapdorotas glicerolis; glicerolio vandenys ir glicerolio šarmai 1521 Augalinis vaškas (išskyrus trigliceridus), bičių vaškas, kitas vabzdžių vaškas ir spermacetas, rafinuotas arba nerafinuotas, dažytas arba nedažytas 1522 00 10 Degra 1702 90 10 Chemiškai gryna maltozė 1704 90 10 Saldymedžio šaknies ekstraktas, kurio sudėtyje yra daugiau kaip 10 % masės sacharozės, bet nėra kitų medžiagų priedų 1803 Kakavos pasta, iš kurios pašalinti arba nepašalinti riebalai 1804 00 00 Kakavos sviestas, riebalai ir aliejus 1805 00 00 Kakavos milteliai, į kuriuos nepridėta cukraus arba kitų saldiklių 2001 90 60 Palmių šerdys, paruoštos arba konservuotos su actu arba acto rūgštimi ex20 08 Vaisiai, riešutai ir kitos valgomosios augalų dalys, paruoštos arba konservuotos kitais būdais ir kurių sudėtyje yra pridėtojo cukraus ar kitų saldiklių, arba alkoholio arba kurių sudėtyje nėra pridėtojo cukraus ar kitų saldiklių, arba alkoholio, nenurodyti kitoje vietoje 2008 11 10 – Žemės riešutų (arachių) sviestas 2008 91 00 – Palmių šerdys ex21 01 Kavos, arbatos arba matės ekstraktai, esencijos ir koncentratai, be to, produktai, daugiausia sudaryti iš skrudintos trūkažolės (cikorijos), ir kiti skrudinti kavos pakaitalai, jų ekstraktai, esencijos ir koncentratai, išskyrus klasifikuojamus KN 2101 12 98, 2101 20 98, 2101 30 19 ir 2101 30 99 pozicijose 2102 10 Aktyviosios mielės: 2102 10 10 – Mielių kultūros 2102 10 90 – Kitos, išskyrus kepimo mieles 2102 20 Neaktyviosios mielės; kiti negyvi vienaląsčiai organizmai 2102 30 00 Paruošti kepimo milteliai 2103 Padažai ir jų pusgaminiai (koncentratai); sumaišyti uždarai ir sumaišyti pagardai; garstyčių miltai ir rupiniai bei paruoštos garstyčios 2104 Sriubos ir sultiniai bei jų pusgaminiai (koncentratai); homogenizuoti sudėtiniai maisto produktai ex21 06 Maisto produktai, nenurodyti kitoje vietoje: 2106 10 – Baltymų koncentratai ir tekstūruotos baltyminės medžiagos: 2106 10 20 – – Kurių sudėtyje nėra pieno riebalų, sacharozės, izogliukozės, gliukozės ar krakmolo arba kurių sudėtyje yra mažiau kaip 1,5 % masės pieno riebalų, 5 % masės sacharozės arba izogliukozės, 5 % masės gliukozės arba krakmolo 2106 90 – Kiti: 2106 90 20 – – Sudėtiniai alkoholiniai preparatai, vartojami gėrimų gamyboje, išskyrus preparatus, daugiausia sudarytus iš kvapiųjų medžiagų 2106 90 92 – – Kurių sudėtyje nėra pieno riebalų, sacharozės, izogliukozės, gliukozės ar krakmolo arba kurių sudėtyje yra mažiau kaip 1,5 % masės pieno riebalų, 5 % masės sacharozės arba izogliukozės, 5 % masės gliukozės arba krakmolo 2201 10 Vandenys, įskaitant gamtinius ir dirbtinius mineralinius vandenis, ir gazuotieji vandenys, į kuriuos nepridėta cukraus ar kitų saldiklių bei kvapiųjų medžiagų 2202 10 00 Vandenys, įskaitant mineralinius vandenis ir gazuotuosius vandenis, į kuriuos pridėta cukraus ar kitų saldiklių arba kvapiųjų medžiagų 2202 90 10 Kiti nealkoholiniai gėrimai, neįskaitant 2009 pozicijoje klasifikuojamų vaisių ir daržovių sulčių, kurių sudėtyje nėra produktų, klasifikuojamų 0401–0404 pozicijose ar riebalų, gautų iš 0401–0404 pozicijose klasifikuotų produktų 2203 00 Salyklinis alus 2205 Vermutai ir kiti vynai iš šviežių vynuogių, pagardinti kvapiaisiais augalais arba kvapiosiomis medžiagomis ex22 07 Nedenatūruotas etilo alkoholis, kurio tūrinė alkoholio koncentracija ne mažesnė kaip 80 % tūrio; denatūruotas etilo alkoholis ir kiti denatūruoti bet kokio stiprumo spiritai, išskyrus pagamintus iš žemės ūkio produktų, išvardytų EEB sutarties II priede ex22 08 Nedenatūruotas etilo alkoholis, kurio tūrinė alkoholio koncentracija mažesnė kaip 80 % tūrio, pagamintas nenaudojant EEB sutarties II priede išvardytų produktų; spiritai, likeriai ir kiti spiritiniai gėrimai 2402 Cigarai, įskaitant cigarus apipjaustytais galais, cigarilės ir cigaretės, su tabaku arba tabako pakaitalais 2403 Kitas perdirbtas tabakas ir perdirbti tabako pakaitalai, „homogenizuotas“ arba „regeneruotas“ tabakas; tabako ekstraktai ir esencijos 3301 90 21 Saldišaknių ir apynių ekstrahuotosios aliejingos dervos (oleorezinai) 3301 90 29 Skaistenio (piretrumo) arba augalų šaknų, kurių sudėtyje yra rotenono ekstrahuotosios aliejingos dervos (oleorezinai); augalų ekstraktai, skirti naudoti gėrimų ar maisto produktų gamyboje 3301 90 31 Kitos ekstrahuotosios aliejingos dervos (oleorezinai): vaistiniai ex33 02 Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojami pramonėje kaip žaliavos; kiti preparatai, kurių pagrindiniai komponentai yra kvapiosios medžiagos, skirti naudoti gėrimų gamyboje 3302 10 21 Naudojami maisto ir gėrimų gamybos pramonėje, kurių sudėtyje yra visos gėrimą apibūdinančios kvapiosios medžiagos, išskyrus tuos, kurių faktinė etilo alkoholio koncentracija, išreikšta tūrio procentais, yra didesnė kaip 0,5 % tūrio, kurių sudėtyje nėra pieno riebalų, sacharozės, izogliukozės, gliukozės ar krakmolo arba kurių sudėtyje yra mažiau kaip 1,5 % masės pieno riebalų, 5 % masės sacharozės ar izogliukozės, 5 % masės gliukozės ar krakmolo 3823 Pramoninės riebalų monokarboksirūgštys; rūgščiosios alyvos, gautos rafinuojant; pramoniniai riebalų alkoholiai

▼M1









C PRIEDAS







Kombinuotosios prekių nomenklatūros kodas Prekių aprašymas 0403 10 51 iki0403 10 99 Jogurtas, aromatizuotas arba į kurį pridėta vaisių, riešutų arba kakavos 0403 10 71 iki0403 90 99 Pasukos, raugintas pienas ir grietinėlė, kefyras ir kitoks fermentuotas arba raugintas pienas, į kuriuos pridėta vaisių, riešutų arba kakavos 0710 40 Saldūs kukurūzai (nevirti arba virti garuose ar vandenyje), užšaldyti 0711 90 30 Saldūs kukurūzai, laikinai konservuoti (pavyzdžiui, dujiniame sieros diokside, sūryme, sieros vandenyje arba kituose konservuojančiuose tirpaluose), netinkami tokiu pavidalu tiesiogiai vartoti maistui 1517 10 10 Margarinas, išskyrus skystą margariną, kuriame pieno riebalų yra daugiau kaip 10 %, bet ne daugiau kaip 15 % masės 1517 90 10 Kiti valgomi mišiniai arba preparatai iš gyvūninės arba augalinės kilmės riebalų ar aliejų arba įvairių šiame skyriuje išvardytų riebalų arba aliejų frakcijų, išskyrus pozicijoje Nr. 1 516 nurodytus valgomuosius riebalus arba aliejus arba jų frakcijas, kuriuose esantys pieno riebalai sudaro daugiau kaip 10 %, bet ne daugiau kaip 15 % masės 1702 50 00 Chemiškai gryna fruktozė 2005 80 00 Saldūs kukurūzai (Zea mays var. saccharata) paruošti arba konservuoti kitaip nei acte arba acto rūgštyje, nešaldyti 2905 43 00 Manitas: D-gliucitas (Sorbitas): – vandeniniame tirpale: 2905 44 11 – – kuriame esantis D-manitas, apskaičiuotas pagal D-gliucito kiekį, sudaro 2 % arba mažiau masės 2905 44 19 – – kitas – kitas: 2905 44 91 – – kuriame esantis D-manitas, apskaičiuotas pagal D-gliucito kiekį, sudaro 2 % arba mažiau masės 2905 44 99 – – kitas 3505 10 10 Dekstrinas 3505 10 92 Kiti modifikuoti krakmolai, išskyrus esterifizuotus ir eterifikuotus krakmolus, amilomerus, kadeksomerus, krilanomerus ir eldeksomerus Klijai, pagaminti krakmolų arba dekstrinų ar kitų modifikuotų krakmolų pagrindu: 3505 20 10 – kuriuose esantys krakmolai, dekstrinai ar kiti modifikuoti krakmolai sudaro mažiau kaip 25 % masės 3505 20 30 – kuriuose esantys krakmolai, dekstrinai ar kiti modifikuoti krakmolai sudaro 25 % arba daugiau, bet mažiau kaip 55 % masės 3505 20 50 – kuriuose esantys krakmolai arba dekstrinai, ar kiti modifikuoti krakmolai sudaro 55 % arba daugiau, bet mažiau kaip 80 % masės 3505 20 90 – kuriuose esantys krakmolai arba dekstrinai, ar kiti modifikuoti krakmolai sudaro 80 % arba daugiau masės Apretai, dažų nešikliai, pagreitinantys dažymą arba sutvirtinantys dažymo medžiagas, arba kiti produktai ir preparatai (pavyzdžiui, apretai ir ėsdikliai) naudojami popieriaus, odos pramonėje ir panašiai, pagaminti iš krakmolingų medžiagų, kitoje vietoje nenurodyti ar neįtraukti: 3809 10 10 – kuriuose tokios medžiagos sudaro mažiau kaip 55 % masės 3809 10 30 – kuriuose tokios medžiagos sudaro 55 % arba daugiau, bet mažiau kaip 70 % masės 3809 10 50 – kuriuose tokios medžiagos sudaro 70 % arba daugiau, bet mažiau kaip 83 % masės 3809 10 90 – kuriuose tokios medžiagos sudaro 83 % arba daugiau masės Sorbitas, išskyrus Kombinuotosios prekių nomenklatūros kodą 2905 44: – vandeniniame tirpale: 3824 60 11 – – kuriame esantis D-manitas, apskaičiuotas pagal D-gliucito kiekį, sudaro 2 % arba mažiau masės 3824 60 19 – – kiti – kiti: 3824 60 91 – – kuriame esantis D-manitas, apskaičiuotas pagal D-gliucito kiekį, sudaro 2 % arba mažiau masės 3824 60 99 – – kiti